### Beslutning

Godkendt.

### Sagsfremstilling

## Resume og sagens baggrund

Udvidelser af eksisterende fjernvarmeforsyningsområder skal godkendes af Teknik- og Miljøudvalget. Dette sker efter Varmeforsyningsloven. I denne sag har Kalundborg Forsyning A/S med et varmeprojektforslag ansøgt om at etablere fjernvarmeforsyning til nyt boligområde i [adresse] forlængelse, ved Lupinvej, Kalundborg øst. Vedtages projektforslaget vil ca. 51 nye boliger blive tilsluttet fjernvarme. Sagen lægger op til udvalgets beslutning om at vedtage varmeprojektforslaget i henhold til Varmeforsyningsloven.

## Indstillinger

Chefen for Plan, Byg og Miljø indstiller, at varmeprojektforslaget, etablering af fjernvarme til det nye boligområde ved [adresse] forlængelse, vedtages endeligt.

## Behandling

Teknik- og Miljøudvalget.

## Sagsfremstilling

Der er udarbejdet et varmeprojektforslag til det nye boligområde, se bilag 1 og oversigtskort på side 13 i bilaget. Formålet med projektforslaget er at belyse det planlagte projekts muligheder og konsekvenser, og danne grundlag for myndighedsbehandling og godkendelse af projektforslaget i henhold til Varmeforsyningsloven. Afhængigt af udfaldet af et projekt kan et område f.eks. blive omfattet af fjernvarmeforsyning eller individuel opvarmning såsom varmepumper.

Desuden skal projektforslaget orientere kommunen, samt de forsyningsselskaber og grundejere, der måtte blive berørt af projektet, og som skal have projektet i høring.

De samfundsøkonomiske, selskabsøkonomiske og brugerøkonomiske beregninger viser, at projektforslaget er det mest fordelagtige i forhold til at lade området opvarme ved individuelle løsninger som varmepumper. Projektforslaget er økonomisk robust, og vil selv med udsving i rente og varmeforbrug forblive robust.

Projektforslaget har i overensstemmelse med lovens bestemmelser været offentligt fremlagt på [adresse] hjemmeside i fire uger fra den 17. januar 2022 til den 14. februar 2022. Der er ikke modtaget bemærkninger.

## Økonomiske konsekvenser

Ingen.

### Sagens forløb

03-03-2022 Teknik- og Miljøudvalget
Godkendt.